బిపాషా బసు

బిపాషా బసు (జ. 1979 జనవరి 7) ఒక భారతీయ సినిమా నటి, మోడల్. ఈమె వివాహానంతరం బిపాషా బసు సింగ్ గ్రోవర్  గా పిలువబడుతోంది. http://www.dnaindia.com/entertainment/report-bipasha-basu-is-now-bipasha-basu-singh-grover-2222955 ఈమె ప్రధానంగా హిందీ సినిమాలలో నటించినా, తమిళ, తెలుగు, బెంగాలీ,  ఇంగ్లీషు సినిమాలలో కూడా నటించింది. ఈమె భారతదేశంలో అత్యధిక పారితోషికం తీసుకునే నటీమణులలో ఒకరు. ఈమె అనేక పురస్కారాలను పొందింది. ఈమెను మీడియా తరచుగా సెక్స్ సింబల్‌గా అభివర్ణిస్తూ ఉంటుంది. 

ఢిల్లీలో పుట్టి కోల్‌కతాలో పెరిగిన బిపాషా 1996లో గోద్రేజ్ సింథాల్ సూపర్ మోడల్ కాంటెస్ట్‌లో గెలుపొంది తరువాత ఫ్యాషన్ మోడల్‌గా వృత్తిని విజయవంతంగా కొనసాగించింది. దానితో ఈమెకు సినిమా అవకాశాలు రావడం మొదలయ్యింది. ఈమె 2001లో "అజ్‌నబీ అనే థ్రిల్లర్ సినిమాలో ఒక ప్రతికూల పాత్రతో సినిమారంగంలో అడుగు పెట్టింది. ఆ పాత్ర ఈమెకు ఉత్తమ నటి (మొదటి సినిమా) విభాగంలో ఫిల్మ్‌ఫేర్ పురస్కారాన్ని తెచ్చిపెట్టింది. ఈమె ప్రధాన పాత్ర "రాజ్" అనే హారర్ సినిమాలో తొలిసారి నటించింది. తరువాత ఈమెకు వరుసగా సినిమా అవకాశాలు రావడం మొదలయ్యాయి. "జిస్మ్", "కార్పొరేట్", "నో ఎంట్రీ", "ఫిర్ హేరాఫేరీ", "ఆల్ ద బెస్ట్: ఫన్ బిగిన్స్", ధూం -2, "రేస్", "రాజ్-3D", "బచ్‌నా ఏ హసీనో", "ఆత్మ", "క్రియేచర్ -3D", "అలోన్" వంటి అనేక సినిమాలలో ఈమె తన నటనను ప్రదర్శించింది. అనేక సినిమాలలో ఐటం సాంగ్స్‌లో నటించింది. 

ప్రారంభ జీవితం, మోడలింగ్ వృత్తి
బిపాషా బసు 1979, జనవరి 7న ఒక బెంగాలీ కుటుంబంలో ఢిల్లీలో జన్మించింది. ఈమె తండ్రి హీరక్ బసు ఒక సివిల్ ఇంజనీరు. తల్లి మమత గృహిణి. ఈమెకు బిదిషా బసు అనే అన్నయ్య, విజేత బసు అనే చెల్లెలు ఉన్నారు. ఢిల్లీలో ఈమె నెహ్రూప్లేస్‌లో 8వ యేడు వచ్చేవరకు నివసించింది. అక్కడ ఏపిజె ఉన్నత పాఠశాలలో చదివింది.  ఆమె కుటుంబం తరువాత కోల్‌కతాకు మారింది. అక్కడ ఈమె భవన్స్ విద్యామందిర్‌లో చదివింది. పాఠశాలలో ఈమె లీడర్‌గా ఎన్నికై 'లేడీ గుండా'గా పేరు తెచ్చుకుంది. ఈమె 12వ తరగతి వరకు సైన్స్ ప్రధాన అంశంగా చదివింది. తరువాత కామర్స్ సబ్జెక్టుకు మారింది. 

ఈమెను మాజీ మిస్ ఇండియా మెహర్ జెసియా 1996లో కోల్‌కాతాలోని ఒక హోటల్ లో చూసి మాడలింగ్ చేపట్టమని సలహా ఇచ్చింది.ఆ ఏడాది ఈమె ఫోర్డ్ కంపెనీ నిర్వహించిన గోద్రెజ్ సింథాల్ సూపర్ మోడల్ పోటీలో విజయం పొంది, భారతదేశం తరఫున మయామిలో జరిగిన "ఫోర్డ్ మోడల్స్ సూపర్ మోడల్ ఆఫ్ ద వరల్డ్" పోటీలో పాల్గొనింది.

సినిమా రంగం
ఈమె పాల్గొన్న గోద్రేజ్ సింథాల్ సూపర్ మోడల్ కాంటెస్ట్ న్యాయనిర్ణేతలలో ఒకరైన వినోద్ ఖన్నా తన కుమారుడు అక్షయ్ ఖన్నా సరసన "హిమాలయ్ పుత్ర" సినిమాలో నటించడానికి ఈమెను ఆహ్వానించాడు. అయితే వయసు తక్కువగా ఉందనే కారణంతో ఈమె ఆ పాత్రను తిరస్కరించింది. దానితో ఆ పాత్ర అంజలా జవేరీకి దక్కింది. తరువాత జయాబచ్చన్ తన కుమారుడు అభిషేక్ బచ్చన్ జె.పి.దత్తా దర్శకత్వంలో నటిస్తున్న "ఆఖరీ ముఘల్" అనే సినిమాలో నటింపజేయడానికి బిపాషాను ఒప్పించింది.  అయితే దత్తా మరో స్క్రిప్టుతో అభిషేక్ బచ్చన్, కరీనా కపూర్‌లతో రెఫ్యుజీ అనే సినిమా నిర్మాణం చేపట్టడంతో ఆఖరీ ముఘల్ సినిమా రద్దయింది. రెఫ్యుజీ చిత్రంలో సునీల్ శెట్టి సరసన నటించడానికి ఈమెను సంప్రదించారు కానీ ఈమె తిరస్కరించింది.

చివరకు 2001లో అక్షయ్ కుమార్ హీరోగా అబ్బాస్ మస్తాన్ దర్శకత్వంలో వెలువడిన "అజ్నబీ" అనే సినిమాతో సినిమారంగంలో అడుగుపెట్టింది. ఈ సినిమాలో ఈమె నటించిన దుష్టపాత్రకు విమర్శకులనుండి ప్రశంసలతో పాటు ఫిలింఫేర్ ఉత్తమ నూతననటి అవార్డు లభించింది.

2002లో రాజ్ సినిమాతో ఈమెకు ప్రధాన పాత్రలు లభించడం మొదలయ్యింది.
ఈమె జాన్ అబ్రహాం, బాబీ డియోల్, మహేష్ బాబు, సైఫ్ అలీ ఖాన్, అక్షయ్ కుమార్, పరేష్ రావెల్, కరణ్ సింగ్ గ్రోవర్ వంటి నటుల సరసన నటించింది. విక్రం భట్, సంజయ్ గద్వీ, డేవిడ్ ధావన్, రామ్ గోపాల్ వర్మ, జయంత్ సి పరాన్జీ, కె. విజయ భాస్కర్, అమిత్ సక్సేనా, రోహిత్ శెట్టి, మహేష్ మంజ్రేకర్, విశాల్ భరద్వాజ్, ఆదిత్య చోప్రా, ఋతుపర్ణ ఘోష్, భూషణ్ పటేల్ వంటి దర్శకుల సినిమాలలో నటించింది. ఈమె చిత్రపరిశ్రమలో 15 సంవత్సారాలకు పైగా నిలదొక్కుకున్న అతికొద్ది మంది నటీమణులలో ఒకరు. 

ఈమె సినిమాలలో నటించడంతో పాటు 2010 నుండి "లవ్ యువర్ సెల్ఫ్", "బ్రేక్ ఫ్రీ", "అన్లీష్" అనే ఫిట్‌నెస్ డివిడిలను విడుదల చేసింది. వీటిలో శారీరక దృఢత్వం, ఆరోగ్యం, బరువు తగ్గుదల మొదలైన అంశాలపై శిక్షణ ఇచ్చింది.

వ్యక్తిగత జీవితం

బిపాషా "రాజ్" సినిమాలో తన జోడీ అయిన డినో మోరియాతో 1996 నుండి సంబంధాలను నెరిపింది. 2002లో వారిద్దరూ విడిపోయారు. తరువాత "జిస్మ్" సినిమా నిర్మాణ సమయంలో సహ నటుడు జాన్ అబ్రహాంతో డేటింగ్ ప్రారంభించింది. 2011 ఆరంభం వరకూ వీరిద్దరి మధ్యా సంబంధాలు కొనసాగాయి. మీడియా ఈ జంటను "సూపర్ కపుల్"గా అభివర్ణించింది.

2014లో ఈమె నటుడు హర్మన్ బవేజాతో సంబంధమున్నట్లు అంగీకరించింది. అదే యేడాది డిసెంబరులో తాము విడిపోయినట్లు ప్రకటించింది. 2015లో "అలోన్" సినిమా సహనటుడైన కరణ్ సింగ్ గ్రోవర్తో డేటింగ్ ప్రారంభించింది. వారిద్దరూ 2016 ఏప్రిల్ 30వ తేదీన వివాహం చేసుకున్నారు.

ఫిల్మోగ్రఫీ
 విడుదలైన సంవత్సరం  సినిమా పేరు  పాత్ర పేరు  భాష  వివరణ 2001  అజ్‌నబీ  సోనియా బజాజ్/నీతా  హిందీ  తొలి సినిమా 2002  టక్కరి దొంగ  పనస  తెలుగు   2002  రాజ్  సంజనా భరద్వాజ్  హిందీ  హీరోయిన్‌గా మొదటి సినిమా 2002  ఆంఖేఁ  రైనా  హిందీ  ప్రత్యేక పాత్ర 2002  మేరే యార్ కీ షాదీ హై  రియా  హిందీ   2002  చోర్ మచాయే షోర్  రంజిత  హిందీ   2002  గునా  ప్రభా నారాయణ్  హిందీ   2003  తుఝే మేరీ కసమ్‌  గిరిజ  హిందీ  ప్రత్యేక పాత్ర 2003  జిస్మ్  సోనియా ఖన్నా  హిందీ   2003  ఫుట్‌పాత్  సంజనా శ్రీవాత్సవ్  హిందీ   2003  రూల్స్: ప్యార్ కా సూపర్‌హిట్ ఫార్ములా  బిపాషా బసు  హిందీ   2003  జమీన్  నందినీ రాయ్  హిందీ   2004  ఇష్క్ హై తుమ్‌ సే  ఖుష్బూ  హిందీ  సూపర్ స్టార్ కృష్ణ దర్శకత్వం వహించిన సినిమా. 2004  ఎయిత్బార్  రియా మల్హోత్రా  హిందీ   2004  రుద్రాక్ష్  గాయత్రి  హిందీ   2004  రక్త్  దృష్టీ నాయర్  హిందీ   2004  మధోషి  అనుపమా కౌల్  హిందీ   2005  చెహరా  మేఘ  హిందీ   2005  సచిన్  మంజు  తమిళం   2005  విరుద్ధ్: ఫ్యామిలీ కమ్స్ ఫస్ట్  -  హిందీ  ప్రత్యేక పాత్ర 2005  బర్సాత్  అన్నా వీర్వాణి  హిందీ   2005  నో ఎంట్రీ  బాబీ  హిందీ   2005  అపహరణ్  మేఘా బసు  హిందీ   2005  శిఖర్  నటాషా  హిందీ   2006  హమ్‌ కో దీవానా కర్ గయే  సోనియా బెర్రీ  హిందీ   2006  డర్‌నా జరూరీ హై  వర్ష  హిందీ  రామ్‌ గోపాల్ వర్మ దర్శకత్వం వహించిన చిత్రం. 2006  ఫిర్ హేరా ఫేరీ  అనూరాధ  హిందీ   2006  అలగ్  బిపాషా బసు  హిందీ  ప్రత్యేక పాత్ర 2006  కార్పొరేట్  నిసిగంధ దాస్‌గుప్తా  హిందీ   2006  ఓంకార  బిల్లో చమన్‌బహార్  హిందీ   2006  జానే హోగా క్యా  అదితి  హిందీ   2006  ధూమ్-2  సోనాలి బోస్/మోనాలి బోస్  హిందీ   2007  నెహ్లే పె దేహ్లా  పూజ  హిందీ   2007  నో స్మోకింగ్  -  హిందీ   2007  ఓం శాంతి ఓం బిపాషా బసు  హిందీ   2007  ధన్ ధనా ధన్ గోల్ రుమానా  హిందీ   2008  రేస్  సోనియా మార్టిన్  హిందీ   2008  బచ్‌నా ఏ హసీనో  రాధిక/శ్రేయ రాథోడ్  హిందీ   2008  రబ్ నే బనాదీ జోడీ -  హిందీ   2009  ఆ దేఖే జరా  సిమీ ఛటర్జీ  హిందీ   2009  ఆల్ ద బెస్ట్: ఫన్ బిగిన్స్  జాన్వీ చోప్రా  హిందీ   2009  షొబ్ చరిత్రోం కాల్పొనిక్  రాధికా మిత్ర  బెంగాలీ   2010  పంఖ్  నందిని  హిందీ   2010  లమ్హా  అజీజా  హిందీ   2010  ఆక్రోష్  గీత  హిందీ   2011  దమ్‌ మారో దమ్  జోయీ మెండోంకా  హిందీ   2012  ప్లేయర్స్  రియాథాపర్  హిందీ   2012  జోడీ బ్రేకర్స్  సోనాలీ అగ్నిహోత్రిహిందీ 2012  రాజ్-3D  శయన శేఖర్  హిందీ   2013  రేస్ - 2  సోనియా మార్టిన్  హిందీ   2013  ఆత్మ  మాయా వర్మ  హిందీ   2013  ది లవర్స్  తులజ నాయక్  ఇంగ్లీషు 2014  హం షకల్స్  మిస్తీ  హిందీ   2014  క్రియేచర్-3D  ఆహనా దత్  హిందీ   2015  అలోన్  సంజన/అంజన  హిందీ  

పురస్కారాలు
బిపాషా బసు తన 17 యేళ్ల సినిమా అనుభవంలో ఎన్నో అవార్డులను గెలుపొందింది. మొత్తం 31 అవార్డులను కైవసం చేసుకోగా మరో 46 సందర్భాలలో ఈమె పేరు అవార్డు కొరకు ప్రతిపాదించబడింది. 

ఈమె గెలుచుకున్న అవార్డులలో కొన్ని ముఖ్యమైనవి:
 2001లో "అజ్నబీ" చిత్రంలో నటనకు ఫిల్మ్‌ఫేర్ ఉత్తమ నూతననటి అవార్డు.
 2003లో "రాజ్" సినిమాలో డినో మోరియాతో కలిసి జీ సినిమా డైనమిక్ జంట అవార్డు.
 2006లో "కార్పొరేట్" చిత్రంలోని నటనకు ఉత్తమ నటిగా గ్లోబల్ ఇండియన్ ఫిల్మ్ అవార్డు.
 2006లో "కార్పొరేట్" చిత్రంలోని నటనకు ఉత్తమ నటిగా ఆనందబజార్ పత్రిక అవార్డు.
 2010లో "షొబ్ చరిత్రో కాల్పొనిక్" బెంగాలీ చిత్రంలోని నటనకు డర్బన్ ఇంటర్నేషనల్ ఫిలిం ఫెస్టివల్ ఉత్తమ నటి (క్రిటిక్స్) అవార్డు.
 2012లో "దమ్‌ మారో దమ్‌" చిత్రంలో నటనకు స్టార్‌డస్ట్ ఉత్తమ నటి (థ్రిల్లర్ సినిమా) అవార్డు.
 2013లో స్టార్‌డస్ట్ స్టైల్ ఐకాన్ ఆఫ్ ద ఇయర్ అవార్డు మొదలైనవి.

మూలాలు

బయటి లింకులు





Category:1979 జననాలు
Category:జీవిస్తున్న ప్రజలు
Category:భారతీయ సినిమా నటీమణులు
వర్గం:ఢిల్లీ వ్యక్తులు
వర్గం:కోల్‌కతా వ్యక్తులు
Category:ఫిలింఫేర్ అవార్డుల విజేతలు
Category:హిందీ సినిమా నటీమణులు
Category:తమిళ సినిమా నటీమణులు
Category:తెలుగు సినిమా నటీమణులు
Category:బెంగాలీ సినిమా నటీమణులు
వర్గం:బెంగాలీ వ్యక్తులు
వర్గం:భారతీయ రూపదర్శులు